Kapitulácia Nemecka (7. máj 1945)
Autentický je iba anglický text

AKT O VOJENSKEJ KAPITULÁCII 

 My podpísaní, jednajúc menom Nemeckého vrchného veliteľstva, vzdávame týmto bezpodmienečne všetky ozbrojené sily na pevnine, na mori i vo vzduchu, ktoré sú k dnešnému dňu pod nemeckou kontrolou, vrchnému veliteľovi Spojeneckých expedičných síl a súčasne Sovietskemu vrchnému veliteľstvu.
 Nemecké vrchné veliteľstvo okamžite vydá rozkazy všetkým nemeckým vojenským, námorným a leteckým úradom a všetkým ozbrojeným silám pod nemeckou kontrolou, aby ukončili vojenské akcie o 2301 hodín stredoeurópskeho času dňa 8. mája a aby zostali na pozíciách, ktoré v tomto okamihu zaujímali. Žiadna loď, plavidlo alebo lietadlo nesmie byť pokazené ani nesmie byť žiadnym spôsobom poškodený ich trup, stroje alebo vybavenie.
 Nemecké vrchné veliteľstvo okamžite vydá príslušným veliteľom rozkazy a zaistí vykonanie všetkých ďalších rozkazov, vydaných vrchným veliteľom Spojeneckých expedičných síl a Sovietskym vrchným veliteľstvom.
 Tento akt vojenskej kapitulácie nebude mať žiaden vplyv na všeobecný dokument o kapitulácii ktorý ho nahradí, nariadený Spojenými národmi alebo v ich mene a bude sa vzťahovať na NEMECKO a Nemecké ozbrojené sily ako celok.
 V prípade, že Nemecké vrchné veliteľstvo alebo niektoré z ozbrojených síl pod jeho kontrolou nebudú jednať v súlade s týmto aktom kapitulácie, podniknú vrchní veliteľ Spojeneckých ozbrojených sil a Sovietske vrchné veliteľstvo také trestné alebo iné opatrenia, aké uznajú za vhodné.

Podpísané v Remeši o 0241Francúzsko dňa 7. mája 1945.

Menom Nemeckého vrchného veliteľstva.

1945
Dokumenty
Druhá svetová vojna